গত শনিবার রাত ১০.১৫ টার দিকে রিয়াদ থেকে রওয়ানা হয়ে পরদিন সকাল ৭.০০ ঘটিকায় পৌঁছে গেলাম প্রাণের শহর মদিনা মুনাওয়ারায়। সুপ্রাচীন মদিনা শহরে আমাদের প্রাণপ্রিয় মহানবি (সাঃ)’র রওজা মুবারক হাতছানি দিয়ে ঢাকছে। শীতাতপ নিয়ন্ত্রিত গাড়িতে দীর্ঘ ভ্রমণ পথে ধূ ধূ বালির মরুভূমি, মরুর বুকে মাঝে মাঝে উঁকি দেওয়া সবুজ ক্যাকটাসের ঝোঁপ, হলদে খেঁজুরের দিগন্তবিস্তৃত বাগান, পাথরের পাহাড় আর মরুভূমির জাহাজ উটের পাল যেন এক দক্ষ শিল্পীর নিপুণ তুলিতে আঁকা ছবি।